امرالله صالح

امرالله صالح  ۱۵ اوکتوبر ، ۱۹۷۲-جی ایل، پنجشیر ویلایتی) — افغانیستان دؤولت خادیمی، سیاستچی، افغانیستانین بیرینجی رئیس جومهور معاونی (۲۰۲۰-۲۰۲۱)، افغانیستان داخیلی ایشلر ناظیری (۲۰۱۸-۲۰۱۹)، میلی تهلوکه‌سیزلیک ایداره‌سینین رئیسی (۲۰۰۴-۲۰۱۰). 

۱۷ آگوست ۲۰۲۱-جی ایلده کئچمیش رئیس جومهور اشرف غنی اؤلکه‌دن قاچدیقدان سوْنرا امرالله صالح اؤزونو رئیس جومهور وظیفه‌سینی ایجرا ائدن اعلان ائتدی و طالیبان یاراقلیلارینا مقاومت گؤسترمه‌یه چاغیردی. احمد مسعودلا بیرلیکده پنجشیر مقاومتینی تشکیل ائتمیشدیر.
 حیاتی 
امرالله صالح ۱۵ اوکتوبر ۱۹۷۲-جی ایلده پنجشیر ویلایتیده آنادان اوْلوب. ملییتجه تاجیکدیر. سیاستچینین اوشاقلیق و گنجلیک ایللری حاقیندا دئمک اوْلار کی، هئچ نه معلوم دئییل.

۱۹۸۰-جی ایللرده پاکیستاندا یاشاییشیش و تحصیل آلمیشدیر. ۱۹۹۰-جی ایلده افغانیستان مۆخالیف قوه‌لرینه قوْشولموش، پاکیستاندا ساواش تعلیم کئچمیشدیر. اوْ، موجاهیدلرین صحرا چؤلو فرماتدهی احمد شاه مسعودون باشچیلیغی ایله ساواش‌لردا اشتراک ائتمیشدیر. شمال ایتتیفاقینین عضوو اوْلاراق امرالله صالح اوْنون رهبرلیگینه نامزد اوْلموشدور. 

۱۹۹۰-جی ایللرین ایکینجی یاریسینداصالح، افغانیستان دیاایدماناسی ایله بیرلیکده روسیهده نشر اوْلونان "هافت روز" هفته‌لیک قزئتینده چالیشدیغی موسکودا یاشایردیر.

۱۹۹۷-جی ایلده احمد شاه مسعود صالحی تاجیکیستانین دوشنبه ده‌‌‌‌کی افغانیستان سفیرلیگینده شمالی ایتتیفاقین بئینلخالق علاقه‌لر شعبه‌سینین مۆدیری تعیین ائتدی. 

۲۰۰۱-۲۰۰۲-جی ایللرده هیندوستان-پاکیستان مۆناقیشه‌سی زامانی پاکیستاندا غئیری-حؤکومت تشکیلاتیندا ترجومعه‌چی اوْلاراق چالیشمیشدیر.

۲۰۰۴-جو ایلده افغانیستان رئیس جومهوری حامد کرزی اوْنو ملی تهلوکه‌سیزلیک ایداره‌سینین رئیسی تعیین ائتدی. امرالله صالح وظیفه‌ده اوْلارکن بیر سیرا یاپیسال اصلاحاتلاری ائتدی و افغانیستان کشفییاتینی یئنیدن قوْردو. غرب اؤلکه‌لری اوْنو وزیرلر کابینه‌سینین اَن صلاحیتلی نماینده‌لریندن بیری حساب ائدیردیلر.

۲۰۱۰-جو ایلین سوْنوندا دموکراتیک و طالبان علئیهینه میلی حرکات یاراتدی.

حامد کرزایین طالبانلا باغلی سیاستینی تنقید ائدیردی.

۲۰۱۷-جی ایلین مارس آییندا افغانیستان رئیس جومهوری اشرف غنی امرالله صالحی تهلوکه‌سیزلیک قیسمت اصلاحاتلاری ناظیری تعیین ائتدی، لاکین ۳ آی سوْنرا اؤلکه‌ده‌کی تهلوکه‌سیزلیک وضعیتینین پیسلشمه‌سی سببیندن یارانان سیاسی بحران فونوندا ایستئفا وئردی.

۲۰۱۸ -جی ایلین دکابریندا اَامرالله صالح داخیلی ایشلر ناظیری وظیفه‌سینی ایجرا ائتدی، لاکین ۲۰۱۹-جو ایلین ژانویه‌سینده اشرف غنینین بیرینجی موعاوینی اوْلاراق رئیس جومهور سئچکیسی  قاتیلماق اۆچون ایستفاء وئردی.

۲۰۲۰-جی ایلین آپرلیندن افغانیستانین بیرینجی معاون-رئیس جومهوری وظیفه‌سینده چالیشیب.
 طالبانا مقاومت 

۲۰۲۱-جی ایلین جولاییندا افغانیستانداکی آمریکا قوشونلارینین گئری چکیلمه‌سی فونوندا حؤکومت قوه‌لری ایله طالبان سلاحلیلار آراسیندا قارشی‌دورما یئنیدن باشلادی. طالبان اؤلکه‌نین چوْخ حیصّه ‌سینی اَله کئچیردی. ۱۵ آگوست ۲۰۲۱-جی ایلده کابولین سوقوطو (۲۰۲۱)|کابوله گیره‌رک رئیس جومهور قصرینی نظارته گؤتوردولر. 

صالح طالبان اۆچون اَن اَهمییتلی رقیبلردن بیری حساب اوْلونور. اوْنون حیاتینا بیر نئچه سوء-قصدلر تشکیل ائدیلمیشدیر. سوْنونجو سوء-قصد ۹ سنتیابر ۲۰۲۰-جی ایلده باش وئرمیشدیر.

 شخصی حیاتی 
امرالله صالح ائولیدیر و بئش اؤولادی وار. فارسی، پشتو و اینگیلیس‌ دیللرینی کامیل بیلیر. آمریکا وطنداشلیغی وار.

 قایناقلار 

بؤلمه:۱۹۷۲-جی میلادی ایلده دوغولان‌لار
بؤلمه:افغانیستانلی سیاستچیلر